recursal/SuperWikiNEXT-32B huggingface dataset:
«**Гул**» (форсӣ: گل‎) — номи оҳангу суруди куҳани тоҷикӣ (Эрони бостон)

Оҳанги ойиниву мавсимӣ аз силсилаи мусиқии баҳория, ки Борбади Марвазӣ ба ифтихори ҷашни Наврӯз тасниф кардааст; аз маҷмӯи 360 таронаву оҳанги Борбад. Ба таъкиди манобеи хаттӣ, «Гул» ба шохаи дуввуми дастони ҳаштгонаи Борбад — «Хусравонӣ» дохил будааст ва ҳамчун оҳанги машҳур дар осори бадеии асрҳои 11-14 (қасидаҳои баҳорияи Фаррухӣ, Манучеҳрӣ, достонҳои Низомӣ, Амир Хусрав ва дигарон) тавсиф шудааст. Мусиқишиносони асри 13 «Гул»-ро чун таркиби мақом хотирнишон кардаанд. Аз ҷумла, Мирсайидалии Ҷурҷонӣ дар «Мақолиду-л-улум» онро гӯшаи тавсифии созӣ дар шуъбаи «Дилангез» (мақоми «Ушшоқ») ба қалам додааст. Дар осори адабиву мусиқии асрҳои 16-17 «Гул»-ро ба унвони гӯша, таркибҳои хурди созиву овозии мақомҳои дувоздаҳгона ном мебаранд. Хоҷа Калони Хуросонӣ дар «Рисолаи мусиқӣ»-аш онро пора ё гӯшаи хурди мусиқии мақоми «Ушшоқ» мешуморад.

Адабиёт
-------

* Гул / А. Раҷабов // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.

* Энсиклопедияи адабиёт ва санъати тоҷик. Ҷ. 1. Д. 1988;
* Раҷабов А. Эҷод ва иҷрои мусиқӣ дар садаҳои IV—VII. Д. 2011;
* فرهنگ آنندراج. کلکته٬ ١۸۸٧؛ برهان قاطع. نول کشور٬ ١۸۸۹؛
* رضاقلی خان هدایت. مجمع الفصحا. چاپ سنگی ١۸۹٧؛
* محمد علئ امام ششتر. شعر و موسیقی و ساز و آواز در ادبیات فارسی. تهران١۳۴۶ ه. ش.؛
* نصرت الله حدادی٬ فرهنگنامۀ موسیقی ایران. تهران٬ ١۳٧۶ه. ش.؛
* مهدئ ستایشگر. واژه نامۀ موسیقی ایران زمین. جلد 1. تهران، ١۳۸١ ه. ش.ر
**Ҳаракат (дар ҳуқуқ)** — ин рафтори фаъолона и шахс мебошад. Он намуди аз ҳама паҳнгардидаи кирдори барои ҷамъият хавфнок аст. Аксарияти ҷиноятҳои дар қисми махсуси КҶ ҶТ пешбинишуда танҳо тавассути ҳаракат содир мешаванд.
Ҳаракат бояд аз рӯи ирода, бошуурона ва мақсаднок бошад. Ҳаракат ҳамчун рафтори фаъолонаи шахс дар ҷунбонидани бадан зоҳир мегардад. Ҳаракат баданҷунбонии мақсаднок ва бошууронаи шахс мебошад. Ғайр
аз ин, мафҳуми ҳаракат инчунин ҷунбонидани забон ва баровардани овозро низ дарбар мегирад, масалан, дар ҷиноятҳои туҳмат, таҳқир ва ғ. Истифодаи қувваҳои табий, ҳаракати механизмҳои гуногун ва г. низ ба
мазмуни ҳаракат дохил мешаванд, агар шахс ин қувва ва механизмҳоро вобаста ба мақсади худ истифода бурда тавонад. Ҳаракат ду хел мешавад:

1. ҳаракати одӣ, ки танҳо аз як баданҷунбонӣ иборат аст (задан-расонидани зарари ҷисмонӣ, ишора-тахқир ва ғайра).
2. ҳаракати мураккаб, ки аз маҷмӯи баданҷунбонӣ ё фаъолият иборат аст (сохтакории ҳуҷҷатҳо ҳангоми қаллобй ва ғ)

Нигаред низ
-----------

* Ҳуқуқвайронкунӣ

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - с. 506
**Комедия** ё **мазҳака** (юн.-қад. κωμ-ῳδία, аз κῶμος «ид ба хотири Дионис» + ἀοιδή / ᾠδή, ᾠδά «тарона; ода») — жанри асарҳои бадеӣ, ки бо равишҳои шухӣ ё сатирӣ тавсиф меёбад, инчунин як намуди драмае, ки дар он лаҳзаи муноқиша ё муборизаи самарабахш махсус ҳал карда мешавад. Ин жанри муқобили жанри фоҷиа мебошад.

Аристотел ин комедияро ҳамчун "тақлид ба одамони бад, аммо на бо ҳама нописандии ӯро, балки ба тарзи хандовар" муайян намуд.

Таърих
------

Қадимтарин комедияҳои нигоҳдошташуда дар Афинаи Қадим эҷод шудаанд ва ба қалами Аристофан мансубанд (ниг. Комедияи Юнони Қадим). Ба ғайр аз Аристофан, мазҳакаҳои давраи қадимро Менандр (Аттика), Теренс ва Плавт (Рум) навиштаанд. Дар мазҳакаҳои онҳо бар хилофи мазҳакаҳои Аристофан мавзӯи иҷтимоию сиёсӣ не, балки ба мавзӯъҳои шахсӣ ва ҷузъӣ нигаронида шудааст. Мазҳакаи антиқа якчанд намуд дошт:

* Ателланаи румӣ;
* Мим;
* Мазҳакаи халқӣ.

Намудҳо
-------

Ба намудҳои мазҳака жанрҳои фарс, водевил, интермедия, скетч, оперетта, пародия дохил мешаванд. Имрӯз, бисёр филмҳо мазҳака мебошанд, ки танҳо дар асоси мазҳакаи беруна сохта шудаанд, мазҳакаи ҳолатҳое, ки қаҳрамонон дар ҷараёни таҳияи амалиёт дучор мешаванд.

Байни мазҳакаи мавқеъҳо ва мазҳакаи хислатҳо фарқ мекунанд.

**Мазҳакаи ҳолат** (мазҳакаи ҳолатҳо, ситком) мазҳакаест, ки дар он ҳодиса ва ҳолатҳо сарчашмаи ханда мебошанд.

**Мазҳакаи хислатҳо** (мазҳакаи одоб) мазҳакаест, ки дар он сарчашмаи ханда моҳияти ботинии қаҳрамонҳо (ахлоқ), яктарафагии хандаоварӣ ва зиштӣ, хислат ё ҳаваси муболиғашуда (ноиб, нуқсон) мебошад. Аксар вақт мазҳакаи одоб мазҳакаи сатирӣ буда, ҳамаи ин хислатҳои инсониро масхара мекунад.

Нигаред низ
-----------

* Филми комедиявӣ
* Трагикомедия
* Комедияи румонтикӣ

Эзоҳ
----

1. ↑  *Мокульский С. С.* Комедия Бойгонӣ шудааст 12 марти 2008  сол. // Литературная энциклопедия: В 11 т. — Т. 5. — [М.]: Изд-во Коммунистической Академии, 1931. — Стб. 407—432.
2. ↑  Комедия / Андреев М. Л. // Киреев — Конго. — М. : Большая российская энциклопедия, 2009. — С. 608. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 14). — ISBN 978-5-85270-345-3.

Пайвандҳо
---------
**Гулафзо Савриддинова** (тав. 12.09.1947, Исфара) — ходими давлатии Тоҷикистон, Корманди шоистаи фарҳанги ЧТ. Донишгоҳи хоҷагии халқи Москва (1969), Мактаби олии хизбии шаҳри Тошканд (1985).
Фаъолияти кориаш аз иктисодчии идораи савдои шаҳри Шӯроб с. 1969 огоз шудааст. Раиси иттифоки касабаи кормандони саноати махалли, раиси XМШ (1972—1977), муовини раиси комичроияи шурои депутатҳои халқи шаҳр (1977—1980), котиби кумитаи шаҳрии хизби коммунист (1980—1983), раиси комичроияи шурои депутатҳои халқи шаҳр (1982—1983), котиби якуми кумитаи хизби коммунисти ш. Исфара (1983—1985), мудири шуъбаи маданият, шуъбаи савдо ва хидматрасонии маишии КМ ПК Тоҷикистон (1985—1988), котиби аввали кумитаи шаҳрии хизб ва раиси Шурои депутатҳои халқ, раиси ш. Исфара (1988—1996), муовини Раиси Маҷлиси Олии Ҷумҳурии Тоҷикистон (1997—2000) ва аз моҳи марти с. 2000 муовини Раиси Мачлиси намояндагони Маҷлиси Олии Ҷумҳурии Тоҷикистон.
Хизматҳои Савриддинова бо ордени «Дусти» ва медалу ифтихорномаҳо қадр шудаанд. Вакили Шурои Олии Чумҳурии Тоҷикистон (даъватҳои 12, 13), вакили халқии Маҷлиси Олии Чумҳурии Тоҷикистон (даъвати 1) интихоб шудааст.

Эзоҳ
----

1. ↑  САВРИДДИНОВА Гулафзо Азия Плюс  Бойгонӣ шудааст 23 июли 2012  сол.
**Анҷибари тал**, **кафшакгул** (Geranium collinum) — гиёҳест худрӯй. 

Пояаш сершох (15 — 120 см қад мекашад), пашмакдор. Баргаш гурдашакл, 5 — 7-парра, панҷамонанд. Гулаш бунафши арғувонӣ, гулобӣ, баъзан сафед (сершаҳд), моҳҳои июн — август мешукуфад. Тухмаш майда, дарозрӯя, бӯртоб (охири июл — сентябр мерасад). Дар минтақаи ҷангалзори дарахтони паҳнбарг, арчазор, алафзори дашт, марғзори баландкӯҳ, соҳили рӯду дарёҳо (қаторкӯҳҳои Қурама, Зарафшон, Ҳисору Дарвоз, мавзеъҳои Тоҷикистони Ҷанубӣ, Тоҷикистони Шарқӣ ва Помири Ғарбӣ, 800 — 3800 м аз сатҳи баҳр) нумӯ меёбад. Анҷибари тал хӯрокии хуби чорвост (махсусан бузу гӯсфанд нағз мехӯрад). Табибони халқӣ ҷӯшоби бех ва баргашро чун доруи рафъи илтиҳоб ва хунбанд (ҳангоми хуншории бачадон ва бавосир) тавсия медиҳанд, инчунин бо он саръ, бехобӣ, тарбод, исҳол, иллати меъдаву рӯдаро табобат мекунанд. Баргу пояи кӯфтаи онро ба ҷароҳати бадани чорво мепошанд. Аз анҷибари тал дар замонҳои гузашта ранги зард мегирифтанд.

Адабиёт
-------

* Қосимов Ҷ. К. (ва диг.), Зироатҳои Тоҷикистон, Д. 1975;
* Ҳоҷиматов М. Анҷибар, дар кит.: Энсиклопедияи Советии Тоҷик (ЭСТ), ҷ. 1, Д. 1978;
* Крачковская Л. Алимов Ф. Рекомендации по возделыванию герани в Таджикской ССР, Д. 1987;
* Полуденный Л. В. Сотник Е. Е. Эфирно-масличные и лекарственные растения, М. 1979;
* Флора Таджикской ССР, т. 6, Л. 1981.

Сарчашма
--------

* Анҷибар / М. Ҳоҷиматов // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Ҳандиҷон**  ( форсӣ: هنديجان‎ ) - шаҳр дар ҷанубу ғарби Эрон, Устони Хӯзистон. Маркази маъмурии Шаҳристони Ҳиндеҷон. То соли 2006, шумораи аҳолӣ 25,100 нафар буд .

Номҳои дигар  : Ҳандиян *(Hendeyan),* Ҳиндиан *(Hindian),* Ҳандиҷани Кучек *(Hendījān Kūchek).*

Ҷуғрофия
--------

Шаҳр дар ҷанубу шарқи Хузистон, дар қисми ҷанубу шарқии Хузистон, 15 км дуртар аз соҳили халиҷи Форс ҷойгир аст. Ҳандиҷон дар масофаи тақрибан 145 километри ҷанубу шарқи маркази маъмурии устони Аҳвоз, ва дар масофаи 610 километр ҷанубу ғарби пойтахти кишвар, Теҳрон, ҷойгир аст. Дарёи Зуҳро аз болои шаҳр ҷорист, ки он ба ду қисм тақсим мешавад: шохаи шимолӣ ва ҷанубӣ, ки бо якчанд пул пайваст шудаанд.

Иқтисод
-------

Дар наздикии шаҳр як майдони калони нафт воқеъ аст .

Эзоҳ
----

1. ↑  Иран. Справочная карта (масштаб 1:2 500 000). ГУГК, 1986.
2. ↑  World Gazetteer(пайванди дастнорас) (англ.)
3. 1 2  Физико-географические данные (англ.)
4. ↑  Бурштар М. С. География и геология нефти и газа СССР и зарубежных стран

  



| Шаҳрҳои устони Хӯзистон |
| --- |
| Ободон | Андемишк | Аҳвоз | Бандари Хумайни |  Боғи Малик | Биҳбаҳон | Дизфӯл | Масҷиди Сулаймон | Моҳшаҳр | Ромҳурмуз | Шодагон | Шӯш | Шӯштар | Лолӣ | Хуррамшаҳр | Ҳиндеҷон | Эза |
**Анҷирак** (лот. Pýrus...) — навъе аз мурӯд. Худрӯй ва мазрӯъ мешавад.

Тавсифоти гиёҳшиносӣ
--------------------

Дарахташ бутташакл, парешоншоха, 4 — 7 м қад мекашад. Пӯсти тана ва шохаҳои асосиаш сиёҳтоб, ҷигарии кушод ё хокистарранг, андаке хордор. Баргаш миёнаҳаҷм (5 — 6 Х 2 — 3 см), дарозрӯяи байзашакл, нештармонанд. Апрел — май гул карда, сентябр — октябр мевааш мепазад. Мевааш миёнаҳаҷм (дарозиаш 38 — 40 мм, қутраш 40 — 42 мм, вазнаш 30 — 40 г), лӯнда, нӯгаш паҳн, пӯсташ зардча, сахт ва ғафс. Гӯшти мевааш сафеди гулобитоб, хушбӯй, сахт, доначадор, ширин ва андак нордон; 5 — 9 дона тухми ҷигарӣ дорад. Аз як бех дарахти 25 — 30-солааш 60 — 70 (баъзан 300—350 кг) ҳосил меғундоранд. Мевааш баъди пурра пухтан 11,82 % қанд, 0,14 % ҷавҳар ва 1,23 мг% витамини С дорад. Меваи анҷиракро тару тоза мехӯранд, мехушконанд ва барои зимистон (40 — 60 рӯз) нигоҳ медоранд. Баъди аз дарахт чида нигоҳ доштан, мевааш хуштаъм мешавад. Анҷиракро аз тухм, бехҷаст ва бо роҳи пайванд зиёд мекунанд. Ниҳолаш баъди 4 — 5 сол самар меорад (ниҳоли аз тухм рӯидааш баъди 10 — 11 сол).

Дар Тоҷикистон анҷираки худрӯй дар қаторкӯҳҳои Ҳисору Олой, Дарвоз, минтақаи бешазори паҳнбарг ва гармсер (то баландиҳои 1400—1600 м аз сатҳи баҳр) месабзад. Ниҳоли анҷираки хасакро барои пайванд истифода мебаранд. Бисёр навъҳои маъмули нок ва мурӯд дар натиҷаи ба анҷираки худрӯй пайванд кардан рӯёнда шудаанд. Анҷирак бештар дар дараи Ҳоит, деҳаҳои Ҷафр, Нимич, Янголику Хуфаки ноҳияи Рашт, Сатрону Пиндони ноҳияи Ҷиргатол дучор меояд. Дарахташ ба камобӣ, ҳашароти зараррасон ва касалиҳо тобовар аст.

Эзоҳ
----

Адабиёт
-------

* Қосимов М. Навъҳои маҳаллии мурӯду нокҳо, Д. 1971;
* Запрягаева В. И. Лесные ресурсы Памиро-Алая, Л. 1976.

Сарчашма
--------

* Анҷирак // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
|  |
| --- |
| Унсури холии Викидода |

**«Анҷуманоро»** — тазкираи шоир ва донишманди гурҷинасаби эронӣ Аҳмадбеки Гурҷӣ (тахаллусаш Ахтар).

Ахтар солҳои 1807 — 16 ба тартиб додани «Анҷуманоро» машғул будааст. Бо вуҷуди ин аз сабаби вафоти ӯ тазкира нотамом монд. Бародари хурдии ӯ Муҳаммад Боқирбек, ки бо тахаллусаш «Нишотии Гурҷӣ» шеър менавишт, ба такмили тазкира пардохт. Вале ӯ ҳам дере нагузашта вафот кард ва шоҳи Эрон Фатҳалишоҳи Қоҷор (ҳукмронӣ 1797—1834) такмили тазкираро ба шоир Фозилхони Гаррусӣ супорид. Фозилхони Гаррусӣ соли 1818 ба ҷойи тазкираи Ахтар ба шоҳ тазкираи худ «Анҷумани Ҳоқон»-ро пеш ниҳод.

«Анҷуманоро» шарҳи ҳолу намунаи ашъори 95 (дар нусхаҳои дигар 127—129) нафар шоири охири садаи XVIII ва нимаи аввали садаи XIX-и Эронро дар бар мегирад. Номи шоирон дар тазкира ба тартиби алифбои форсӣ омадааст. Муаллиф оид ба ҳар шоир маълумоти мухтасари тарҷумаиҳолӣ дода, аз ашъори онҳо намунаҳо овардааст. Маълумоти Ахтар муътамад буда, ба мушоҳидаҳои худи ӯ асос ёфтаанд. Ахтар ҳангоми зикри шарҳи ҳоли шоирон ба дараҷаи донишмандӣ ва аз кадом илмҳои замона баҳравар будани онҳо низ диққат додааст. Ҳамчунин ба касбу кор, устодону шогирдон, вазъи зиндагии шоирон ишораҳо кардааст. Мураттиб дар хусуси арзиши бадеии ашъори шоирон, сабку услуби онҳо, ба кадом навъу шаклҳои шеър рағбат доштану моҳир будани онҳо маълумот додааст. Дар баъзе мавридҳо Ахтар норасоиҳои эҷодии шоирон ва камбудиҳои тазкиранигоронро низ гуфтааст. Нусхаҳои хаттии «Анҷуманоро» дар китобхонаҳои Эрон ва кишварҳои дигар маҳфузанд. Як нусхаи онро донишманди эронӣ Хайёмпур соли 1964 дар Табрез ба табъ расонд. Соли 1968 эроншиноси шӯравӣ Л. Г. Ахмедзянова акси нусхаи хаттии Китобхонаи маҷлиси миллии Теҳронро дар шаҳри Москва чоп намуд.

«Анҷуманоро» сарчашмаи муътамади таърихи адабиёти охири садаи XVIII ва ибтидои садаи XIX-и Эрон буда, барои омӯхтани адабиёти ин давра хеле судманд аст.

Адабиёт
-------

* Тазкире Ахмада Горджи Ахтара «Анджоманара». Публикация факсимиле текста и исследование Л. Г. Ахмедзяновой, М. 1986;. Хайёмпур, Тазкираи Ахтар, Т. 1342 ҳ. ш.

Сарчашма
--------

* Анҷуманоро / М. Муллоаҳмадов // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
КОМБАЙНИ КАРАМГУНДОР - мошинест барои карамгундори. Комбайни карамгундор навъҳои миёна ва дерпази карамро канда, аэ хок, хасу хасреза чудо карда, ба воситаҳои наклиёти боркаш бор мекунад. Комбайни карамгундор асосан нимовеза мешавад. Дар шароити ҶШС Тоҷикистон бештар Комбайни карамгундор- МСК-1 (ниг. раем) истифода мегардад. Кисмҳои асосии кори: рама, аппарати бурранда, тахвилнавори кабулкунанда, баргчудокун, мизи назорати, элеватори боркунанда, чархҳои ҳаракат ва механизмхри чархзананда. Комбайни карамгундор ҳангоми кор аз ноҳ карамаш гундошташуда ҳаракат мекунад.
**АТСИЛОНӢ** — бо боқимондаи кислотаҳои карбон RCO (гурӯҳи атсил) иваз кардани атоми ҳидрогени пайвастҳои органикӣ. Чун унсури атсилонанда кислотаҳои карбон RCOOH, ангидрид (RCО)2О, хлорангидриди сулфокислотаҳо (масалан, бензолсулфохлорид C6H5SO2CI) истифода мегарданд. Атсилонии спиртҳо ва фенолҳо бо кислотаҳо, ангидрид ва галогенангидриди кислотаҳо зуд ба амал меояд. Дар натиҷа эфирҳои мураккаб ҳосил мешаванд. Атсилонии пайвастҳои ароматӣ бо атсилхлорид (реаксияи Фридел-Крафтс, 1887) дар иштироки кислотаи Люис, АlСl3 ё карбкатиони озод сурат мегирад. Атсилониро барои ҳимояи аминогурӯҳ дар вақти баъзе реаксияҳо, синтези маводди доруворӣ ва ғайра истифода мебаранд.

Эзоҳ
----

1. ↑  Энсиклопедияи Миллии Тоҷик, Ҷилди 2. АСОС-БОЗ – Душанбе: Сарредаксияи илмии Энсиклопедияи Миллии Тоҷик, 2013, - с.80
**АТРАЗЍН**, C8H14ClH5, як навъ ҳербисид. Массаи мол. 215, 7. Моддаи сафеди кристаллӣ, гудозишаш 173–176°С. Қобилияти ҳалшавиаш дар об 33 мг/л; дар ҳалкунанда­ҳои органикӣ бад ҳал мешавад. Атразинро дар шакли хокаи намкаши 50-фоиза ё хамира, ки 30–40 фоиз моддаи таъ­сир­бахш, равғани минералӣ ва моддаҳои дуюминдараҷа дорад, истеҳсол мекунанд. Атразин ба рустанӣ ба воситаи реша ва барг дохил мешавад. Истифодаи он бар зидди бисёр алафҳои бегона натиҷаи дилхоҳ медиҳад. Ба боғоти ни­ҳолҳояш 4-сола маҳлули обии Атразинро мепошанд (нав­ба­ҳорон то неш зада баромадани алафҳои бегона ё тира­моҳ баъди ғунучини ҳосил). Барои одам ва ҳайвони хунгарм чандон зарар надорад.

Эзоҳ
----

1. ↑  Энсиклопедияи Миллии Тоҷик, Ҷилди 2. АСОС-БОЗ – Душанбе: Сарредаксияи илмии Энсиклопедияи Миллии Тоҷик, 2013, - с.78
**Озодии шартномаи (қарордоди меҳнатӣ)** - дар бастани шартномаи (қарордоди) меҳнатӣ тарафҳо озод мебошанд. Чунин фикр бевосита аз муқаррароти моддаи 26 КМ ҶТ бармеояд. Озодии шартномаи (қарордоди) меҳнатӣ ва озодии меҳнат мафҳумҳои гуногунмаъно бошанд ҳам, ба ҳам тавъаманд. Чунончи, ҳар як шаҳрванд ҳуқуқи интихоби касб, ихтисос ва ҳуқуқи машғул шудан ба фаъолияти соҳибкориро дорад. Амалӣ гардидани ҳуқуқҳои мазкур бо баробари дигар шартномаҳо, инчунин ба воситаи шартномаи (қарордоди) меҳнатӣ имконпазир мебошад. Тарафҳо ҳангоми ба имзо расонидани шартномаи (қарордоди) меҳнатӣ озод ва дорои ҳуқуқи баробар мебошанд. Маҷбур намудан барои бастани шартномаи (қарордоди) меҳнатӣ ғайр аз ҳолатҳое, ки Кодекси меҳнат, дигар қонунҳо ва ё уҳдадориҳои ихтиёран қабулнамудаи корфармо пешбинӣ намудаанд, мумкин нест. Беасос рад кардани бастани шартномаи (қарордоди) меҳнатӣ бо корманде, ки аз ҷониби хадамоти шуғли давлатӣ, аз ҳисоби квота, брон ба кор фиристода шудааст, инчунин дар дигар ҳолатҳое, ки бевосита дар Кодекси меҳнат ва дигар қонунҳо муқаррар гардидаанд, манъ мебошад.

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - с. 366
Curelty free дар ҳаракати ҳуқуқи ҳайвонот истилоҳест, ки одатан барои тамғаи маҳсулот ё фаъолиятҳое истифода мешавад, ки нишон медиҳанд, ки он ба ҳайвонот зарар надорад. Ин маҳсулоте мебошанд, ки дар ҳайвонот санҷида нашудаанд ё аз узвҳои ҳайвонот сохта нашудаанд.Тадқиқоти ҳайвонот нисбат ба ҷонибдорони ҳуқуқи ҳайвонот бераҳмона аст ва ин озмоишҳо аксар вақт дардовар буда, ҳар сол боиси марг ва марги миллионҳо ҳайвон мегарданд.

1. ↑  Cruelty-free - Wikipedia(англ.). *en.m.wikipedia.org*. 23 апрели 2021 санҷида шуд.
2. ↑  *Santa Clara University.* Of Cures and Creatures Great and Small(англ.). *www.scu.edu*. 23 апрели 2021 санҷида шуд.
3. ↑  Search for Cruelty-Free Companies, Products, and More | PETA (en-US). *Beauty Without Bunnies*. 23 апрели 2021 санҷида шуд.
4. ↑  *University of Toronto, Twitter Twitter.* What Is the Difference Between Vegan and Cruelty-Free Makeup?(англ.). *Treehugger*. 23 апрели 2021 санҷида шуд.
АтсетонАтсетон
**АТСЕТÓН** (CH3COCH3, *диметилкетон, кетони сода*) — моеи беранг, бӯйи хос дорад, ҳарорати ҷӯшишаш 56,2°С, ҳарорати гудозиш –94,9°С, зичиаш 790,8 кг/м3. Дар об, спирт ва эфир нағз ҳал мешавад. Атсетон хосияти кетонҳоро дошта, оксим, семикарбазон, 2,4 – динитрофенилгидразон, оксинитрил ва ғайра ҳосил мекунад. Оксинитрил барои истеҳсоли шишаи органикӣ – полиметилметакрилат истифода мегардад. Атсетон дар таркиби маҳсули буғронии хушки чӯб мавҷуд аст. Ҳангоми аз карбонати барийи тафсон гузарондани буғи кислотаи атсетат бо миқдори зиёд ҳосил мешавад. Дар саноат онро бо роҳи аз карбонати сери тафсон борҳо гузарондани буғи кислотаи атсетат, ҳамчунин бо роҳи деҳидрогенонии спирти изопропил (ба сифати катализатор порчаи биринҷӣ истифода мешавад) истеҳсол мекунанд. Бо роҳи таҷзияи бактериявии карбоҳидратҳо (крахмал, декетрин, малтоза) ҳосил кардани он низ маълум аст. Зери таъсири *Bacterium atcetoaethylicum* аз крахмал 10–30% спирт ва 6–10% атсетон ба даст оварда мешавад. Ҳангоми таъсири Bacillus macerans аз крахмал ба миқдори зиёд атсетон ҳосил мегардад. Усули асосии ба даст овардани атсетон ҳидрататсияи пропилен ва оксидонии минбаъдаи спирти изопропили ҳосилшуда мебошад.
Атсетонро дар пешоби беморони касалии қанд (диабет) ошкор мекунанд. Аз атсетон бо таъсири хлор ё йод ва ишқор хлороформ ва йодоформ ҳосил кардан мумкин аст.

```
СН3СОСН3 + ЗСl2 + 4 КОН →
→СН3СООК + СНСl3 + 3KC1 + ЗН2О
```

Атсетон ашё барои синтези доруи хобовар – сулфонал мебошад. Барои ин атсетонро бо этилмеркаптан пайваст намуда, сипас меркаптоли ҳосилшударо бо перманганати калий оксид мекунанд. Атсетон бо хлороформ пайваст шуда, моддаи антисептикӣ – хлорэтон (СН3)2С(ОН)ССl3 ҳосил мекунад. Ҳангоми гарм кардан (~700°С), Атсетон ба кетон СН2= С=О табдил меёбад. атсетон чун ҳалкунанда (хусусан барои нитро– ва атсетилселюлоза) ва ашёи хом барои истеҳсоли кетон, хлороформ, йодоформ, сулфонал, хлорэтон, изопрен, эфирҳои кислотаи метакрилат ва ғайра истифода мешавад.

Эзоҳ
----

1. ↑  Энсиклопедияи Миллии Тоҷик, Ҷилди 2. АСОС-БОЗ – Душанбе: Сарредаксияи илмии Энсиклопедияи Миллии Тоҷик, 2013, - с.80

* Крамаренко В. Ф. Токсикологическая химия. Киев, 1990;
* Физер П. Физер М. Органическая химия. Москва, 2009.
**Гулбаҳор Сангиллоевна Ашурова**  — пизишк, вакили Маҷлиси намояндагони Маҷлиси Олии Ҷумҳурии Тоҷикистон даъвати V ва даъвати VI

Зиндагинома
-----------

Ашурова Гулбаҳор Сангиллоевна 18 марти соли 1973 дар ноҳияи Абдураҳмони Ҷомӣ таваллуд шудааст. Маълумоташ олӣ, соли 1996 Донишгоҳи давлатии тиббии Тоҷикистонро бо ихтисоси табиби акушер — гинеколог хатм кардааст. Номзади илмҳои тиб мебошад.

Фаъолияти кориашро соли 1997 ба ҳайси табиби акушер — гинеколог дар беморхонаи клиники № 6, шаҳри Душанбе оғоз намуда, минбаъд дар вазифаҳои табиби акушер — гинеколог дар Маркази тиббӣ, мудири бахши модаршавии бехавф ва танзими оилаи Вазорати тандурустӣ ва ҳифзи иҷтимоии аҳолии Ҷумҳурии Тоҷикистон кор кардааст.

Аз моҳи январи соли 2014 дар вазифаи Директори Маркази миллии солимии репродуктивии Вазорати тандурустӣ ва ҳифзи иҷтимоии аҳолии Ҷумҳурии Тоҷикистон фаъолият намудааст.

Оиладор, соҳиби ду фарзанд мебошад.

1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон даъвати шашум интихоб шудааст.

Нигаред низ
-----------

* Вакили Маҷлиси намояндагони Маҷлиси Олии Ҷумҳурии Тоҷикистон

Сарчашма
--------

1. ↑  КМИР рӯйхати вакилони тозаинтихоби Маҷлиси намояндагонро чоп кард. 9 марти 2015 санҷида шуд. Баргирифта аз сарчашмаи аввал 4 июли 2015.
2. 1 2  Гулбаҳор Сангиллоевна Ашурова(тоҷ.). *www.parlament.tj*. 20 марти 2020 санҷида шуд.
**Гул чи ранг? (бозӣ)**

Як навъ бозии анъанавии бачагон, ки одатан дар фасли тирамоҳ барпо мешавад. Бачаҳо ба ду гурӯҳ тақсим шуда, каме дуртар аз ҳамдигар дар замин менишинанд. Ҳар гурӯҳ сардори худро дорад. Сардорҳо берун аз гурӯҳ номи ягон гулро муаммо қарор медиҳанд. Сипас яке аз сардорҳо ба назди гурӯҳаш омада чӣ гул будани онро мепурсад. Бачаҳо кӯшиш мекунанд, ки номи гулро пайдо кунанд. Агар онро ёфта натавонистанд, он гоҳ навбат ба гурӯҳи дигар мегузарад. Дар Рашт, Дарвоз нимфаъол аст.

Адабиёт
-------

1. Донишномаи фарҳанги мардуми тоҷик. Ҷ.1. Д. 2015. 
2. Нурджанов Н. Игры // Таджики Каратегина и Дарваза. Вып.3, Д. 1976;

Нигаред низ
-----------

* Бозиҳои миллӣ ва мардумии тоҷикон
* Чавгони пиёда

Эзоҳ
----

1. ↑  Феҳристи миллии фаҳанги ғайримоддӣ /Natioal list of intangible cultural hertage/ Пажӯшиҳгоҳи илмӣ-тадқиқотии фарҳанг ва иттилооти Вазорати фарҳанги ҶТ – Душанбе: «Аржанг» 2016, – С. 178

|  |  |
| --- | --- |
| Таърих | *Ин мақолаи нопурра аз таърих мебошад.Шумо метавонед бо пурра кардани ин ба Википедия кумак кунед.* |
**Комилҷон Ғаниев** (21 январи 1950, деҳаи Тахт, ноҳияи Ҳисор, ҶШС Тоҷикистон — 10 январи 2023, ноҳияи Ҳисор, Тоҷикистон) — овозхони тоҷик, Ҳунарпешаи шоистаи Тоҷикистон (1990), Ҳунарпешаи халқии Тоҷикистон (2003).

Зиндагинома
-----------

Комилҷон Ғаниев даврони ҷавонӣ ба суруду тарона шавқ дошт ва пас аз хатми мактаби миёна ба Омӯзишгоҳи ҷумҳуриявии маданӣ-равшаннамоии ноҳияи Ленин рафта дар соли 1967 онро хатм кардааст.

Пас аз хатми омӯзишгоҳ ба шуъбаи фарҳанги шаҳри Ҳисор омада, чанд сол ба клуби сайёр сарварӣ намудааст. Баъдан дар вазифаҳои роҳбари бадеӣ, солисти театри халқӣ, роҳбари мусиқӣ, директори Филармонияи халқии Ҳисор заҳмат кашидааст. Чанд соли охир ҳофизи Филармонияи халқии Ҳисор ба номи Тоҷиддин Муҳиддинов буд.

Эҷод
----

Бештар аз эҷодиёти халқ истифода мебарад, ба осори шуарои классикии форс-тоҷик таваҷҷӯҳ менамояд. «Модар», «Майда-майда меравӣ», «Як хол дорад ёрам», «Гулнораҷон», «Як ёри ширин дорам», «Бархез гулам зи ҷоят», «Ҳисорам», «Хоболуда», «Панди адибон», «Банда шавам», «Силсилаи кӯҳи Ҳисор», «Салом ба кишварам», «Ман муборакбод мегӯям туро», «Шаби бахт», «Аз Қаратоғ омадия», «Ёр омаду…», «Ана ман донашӯрак» ва ғайраҳо ба қалбҳо роҳ ёфтаанд.

Комилҷон Ғаниев сафарҳои ҳунарии зиёди хориҷӣ карда, дар Конодо, Чехословакия, Руминия, Русия, Латвия, Туркманистон ва дигар кишварҳо суруди тоҷикиро муаррифӣ намудааст.

Ҷоизаву унвонҳо
---------------

* Ҳунарпешаи шоистаи Тоҷикистон (1990),
* Ҳунарпешаи халқии Тоҷикистон (2003).

Эзоҳ
----

1. ↑  Санъаткор шудан, аввал завқ баъд меҳнати зиёд мехоҳад. *javonon.tj*. 10 январи 2023 санҷида шуд.

Адабиёт
-------

* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.
Дар сохта шудани ҳамсадоҳои тоҷикӣ лабҳо, забон, забонча ва ҳалқ саҳми бештар доранд ва узви фаъол ҳисоб мешаванд. Вобаста ба ҳамин ҳамсадоҳо ба чор гурӯҳ ҷудо мешаванд: **а) лабӣ, б) забонӣ, в) забончагӣ, г) ҳалқӣ.** Ба гурӯҳи **ҳамсадоҳои лабӣ** фонемаҳои ***б, п, м, в, ф*** дохил мешаванд. Ин ҳамсадоҳо боз ба ду гурӯҳ ҷудо мешаванд: а) **лабулабӣ** (***б, п, м***); б) **лабудандонӣ** (***в,ф***). Ҳамсадоҳои забонӣ чаҳордаҳ фонемаро дар бар мегиранд: **д, т, н, з, с, л, ж, ш, ч, ҷ, р, й, г, к.** Вобаста ба кори қисмҳои гуногуни забон ҳамсадоҳои мазкур ба чунин гурӯҳҳо ҷудо мешаванд: а) **пешизабонӣ**: ***д, т, з, с, ж, ш, ч, ҷ, р, л, н**.* б) **байнизабонӣ**: ***й***; в) **бехизабонӣ**: ***г, к***.Ба гурӯҳи ҳамсодоҳои забончагӣ се фонема дохил мешавад: ғ, х, қ. Ба гурӯҳи ҳамсадоҳои ҳалқӣ фонемаҳои ***ъ*** ва ***ҳ*** дохил мешаванд. Аз рӯйи иштироки узвҳои ғайрифаъол ҳамсадоҳои тоҷикӣ ба гурӯҳҳои **лабулабӣ** (***б, п, м***), **лабудандонӣ** (***в, ф***), **дандонӣ** (***д, т, з, с***), **пешкомӣ** (***ж, ш, ҷ, ч, л, р***), **байникомӣ** (***й***), **паскомӣ** (***г, к***), **бехизабонӣ** (***ғ, х, қ***) ва **ҳалқӣ** (***ъ, ҳ*)** ҷудо мешаванд.

Нигаред низ
-----------

* Ҳиҷо

Адабиёт
-------

* Грамматикаи забони адабии ҳозираи тоҷик.- Душанбе:Дониш,1985.-с.23
**Комилҷон Холов** (*Холов Комилҷон Маҳмадраҳимович*; 6 июли 1983, ҶШС Тоҷикистон) — рӯзноманигори тоҷик.

Зиндагинома
-----------

Комилҷон Холов 6 июли соли 1983 дар оилаи хидматчӣ таваллуд шудааст. Мактаби миёнаро то синфи 3 дар мактаби миёнаи № 1 ноҳияи Файзобод хонда, сипас таҳсилро аз синфи 4 дар мактаби миёнаи № 59-и шаҳри Душанбе то синфи 9 идома додааст. Маълумоти миёнаи асосиро бо гирифтани шаҳодатномаи намунаи «аъло» соҳиб гардидааст. Маълумоти пурааи миёнаро низ, бо хатми мактаб- экстернати № 35-и шаҳри Душанбе бо гирифтани атестати намунаи «аъло» соҳиб шудааст.

Соли 2000-ум ба факултаи ҳуқуқшиносии ДДМТ дохил шуда, онро соли 2005 аз рӯйи ихтисоси «Ҳуқуқшинос» бо гирифтани дипломи аъло хатм намуд. Соли 2001 дар курсҳои кӯтоҳмуддати таҳияи филмҳои ҳуҷҷатӣ (аз рӯйи барномаи «Save the children UK») дар шаҳри Тошкенти Ҷумҳурии Узбекистон таҳсил намудааст. Соли 2007 аз курсҳои омӯзишии телевизион ва радио (аз рӯйи барномаи JICA) дар шаҳрҳои Осака ва Токиои Ҷопон гузаштааст.

Аз моҳи октябри соли 2007 то моҳи марти соли 2008 дар курсҳои шашмоҳаи омӯзиши забони англисӣ (дар донишгоҳи Теikyo Loretto Heights University) Ииёлоти Колорадои ИМА таҳсил намудааст.

Фаъолияти кориашро соли 2000-ум аз Маркази кӯдакон ва наврасони Идораи маорифи шаҳри Душанбе, аз вазифаи ташкилотчии корҳои фарҳангӣ — оммавӣ шурӯъ намудааст. Аз соли 2003 то 2005 дар Мактаби махсуси ҷумҳуриявии Вазорати маорифи Ҷумҳурии Тоҷикистон дар вазифаҳои ёрдамчии директор оид ба тартибот ва муовини директор оид ба тарбия кор кардааст. Аз 15 сентябри соли 2005 дар телевизиони Тоҷикистон фаъолият мекунад. Аз 15.09.2005 то 4.04.2006 дар вазифаи сармуҳаррири идораи барномаҳои фароғатӣ ва аз 04.04.2006 то 19.01.2007 дар вазифаи муовини директори Шабакаи якуми телевизиони Тоҷикистон кор кардааст. Аз соли 2007 то ҳол дар вазифаи сармуҳаррири гурӯҳи эҷодии барномаҳои муаллифии «Симо»-и Шабакаи якуми телевизиони Тоҷикистон фаъолият карда истодааст.

Соли 2007 бо нишони «Аълочии телевизион ва радиои Тоҷикистон» сарфароз гардидааст.

Эзоҳ
----
**Мавлонова Ҳанифа Муҳиддиновна** — 30 январи соли 1924 Ленинобод — соли 2010 ИМА) — сарояндаи тоҷик (сопранои лирикӣ-драмавӣ). Ҳунарпешаи халқии ҶШС Тоҷикистон1951. Ҳунарпешаи халқии СССР (1968).

Зиндагинома
-----------

Ҳанифа Муҳиддиновна Мавлонова 30 январи соли 1924 шаҳри Ленинобод) ба дунё омадааст. Духтари мутриби халқӣ Муҳиддин Мавлонов. Аз хурдсолӣ ба мусиқӣ рағбат дошт. Омӯзишгоҳи мусиқии Ленинободро сjkb 1936 хатм карда, дар Консерваторияи давлатии Москва таҳсил намуд (1952-1959). Пас аз хатми омӯзишгоҳ с-ҳои 1937-1939 дар Театри тамошобинони ҷавонон, 1939-1943 дар Театри мусиқи Ленинобод кор кардааст. Дар ибтидои фаъолияти эҷодиаш Мавлонова роли Санавбарро дар драмаи мусиқии "Санавбар"-и Р. Ҷалил бозида, муваффақият пайдо мекунад. Аз соли 1943 ӯ ба ҳайси солисткаи Театри давлатии академии опера ва балети ба номи Садриддин Айнӣ кор кардааст..
Мавлонова аз соли 1967 то нафақа доцент ва мудири кафедраи вокалӣ ва тайёрии операвии (1970) Донишкадаи давлатии санъати Тоҷикистон ба номи М. Турсунзода кор кардааст.

Солҳои охири ҳаёташро Ҳанифа Мавлонова дар ИМА гузаронида онҷо соли 2010 вафот кардааст. Қабраш дар шаҳри Душанбе аст.

Образҳои саҳнавӣ
----------------

Беҳтарин партияҳои ӯ дар саҳнаи ин театр: 

* Маҳин ("Тоҳир ва Зӯҳро"-и Александр Степанович Ленский),
* Татьяна, Лиза, Мария ("Евгений Онегин", "Моткаи қаромашшоқ", "Мазепа"-и П. И. Чайковский), Аида, Дездемона, Леонора ("Аида", "Отелло", "Трубадур"-и Ҷ. Верди),
* Гулрӯ ("Пӯлод ва Гулрӯ"-и Шарофиддин Сайфиддинов),
* Малоҳат ("Бозгашт"-и Ёқуб Сабзанов),
* Сурма ("Домоди номдор"-и С. Ю. Урбах),
* Тоска ("Тоска"-и Ҷ. Пуччини),
* Ярославна (Князь Игорь"-и А. П. Бородин) ва ғ.
* 

Овози Мавлонова хеле бақувват ва ширадор буда, хушифодаву таъсирбахш аст. Ҳунарпеша ҳиссиёти ботинӣ ва олами маънавии қаҳрамонони худро табиӣ ва фасеҳ ифода мекунад. Қаҳрамонҳои Мавлонова занҳои дилрабо, пурҳарорат ва ҳасос буда, баҳри идеалҳои олӣ мардонавор мубориза мебаранд. М. дар консертҳо, радио ва телевизион мунтазам баромад карда, беҳтарин сурудҳои халқӣ ва классикии тоҷик, асарҳои бастакорони республика, рус ва ғарбро тарғиб менамояд. Мавлонова ба Муғулистон, Польша, Вьетнам, Канада, Афғонистон ва дигар мамлакатҳои ҷаҳон сафари ҳунарӣ кардааст. Ӯ на танҳо дар инкишофи опера, санъати мусиқӣ ва театри тоҷик, балки дар тайёр намудани кадрҳои ҷавон саҳми калон гузоштааст.

Мукофоту ҷоиза
--------------

* Бо орденҳои Ленин,
* Байрақи Сурхи Меҳнат,
* "Нишони Фахрӣ"
* ва медалҳо мукофотонида шудааст.

Пайвандҳо
---------

* 
* Сомонаи Вазорати Фарҳанги Ҷумҳурии Тоҷикистон

Устодони санъати тоҷик - Ханифа Мавлонова

Адабиёт
-------

* Народные артисты СССР. В 2-х тт. / Авторы-составители М. В. Музалевский и В. Л. Иванов. — М.: РИЦ «Кавалер», 2007.

Эзоҳ
----

1. ↑
2. ↑  Энциклопедияи советии тоҷик. Ҷилди 4. – Душанбе: Сарредаксияи Энциклопедияи советии тоҷик, 1984, - с. 85
**Озодии ҳайвонот** (англ. Animal Liberation: A New Ethics for Our Treatment of Animals) — номи китоби бори аввал соли 1975 чопшудаи Питер Сингер мебошад. Он консепти этикии интерес — утилитарианистии этикаи ҳайвонотро дар бар мегирад, яъне зарар ё фоида аз як амал ё ки бетарафӣ (беаҳамиятӣ), ва ҳамчунин шароити ҳайвонот дар чорводории интенсивӣ ва озмоиши ҷонваронро тавзеҳ мекунад.

Зиёда аз ним миллион бор фурӯхта шуда ва якчанд маротиба тарҷума шуда, ин китоб барои пайдо шудани Ҷунбиши Ҳуқуқи ҳайвонот кумак кард. Аз як тараф, он гоҳе сахт дар дохил ва хориҷи Ҷунбиши Ҳуқуқи ҳайвонот мавриди ҳамла қарор гирифт, ва аз сӯи дигар ҳамчун классикаи адабиёти этикӣ ва сиесӣ дар робитаи байни одамон ва ҷонварони ғайриинсонӣ ҳисобида мешавад. Дар ҳоле, ки Питер Cингер аз замони чоп дигар асарҳоро барои этикаи робитаи Инсон — ҳайвон навиштааст, лекин дар мусоҳибаи наве дар соли 2011 ба китобаш «Озодии Ҳайвонот» ҳамчун намоиши кофии мавқеияти худ ишора кард, ки тавзеҳоти дигареро талаб намекунад.

Эзоҳ
----
**Ҳамоҳангсозии мақомоти ҳифзи ҳуқуқ** — Прокурори Генералии ҶТ ва прокурорҳои ба он тобеъ фаъолияти мақомоти корҳои дохилй, мақомоти амният, мақомоти андозу гумрук ва дигар мақомоти ҳифзи ҳуқуқро оид ба мубориза бар зидди ҷинояткорӣ ҳамоҳанг месозанд. Дар маҷлисҳои Шӯрои ҳамоҳангсозӣ раисони судҳои ҶТ иштирок менамоянд. Вале мақомоти судӣ вазифаи мубориза алайҳи ҷинояткориро надорад. Бо мақсади таъмини
ҳамоҳангсозии фаъолияти мақомоти зикршуда прокурор маҷлиси ҳамоҳангсозӣ даъват мекунад, гурӯҳҳои корӣ ташкил медиҳад, маълумоти оморӣ ва дигар маълумоти даркориро талаб карда мегирад, дигар ваколатҳоро мувоф иқи Низомномаи ҳамоҳангсозии фаъолияти мубориза бар зидди ҷинояткорӣ, ки аз тарафи Президенти ҶТ тасдиқ карда мешавад, амалӣ менамояд. Иҷрои қарорҳои Шӯрои ҳамоҳангсозӣ аз тарафи иштирокчиёни он ҳатмӣ мебошад.

Нигаред низ
-----------

* Прокурор

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - с. 506
**Ҳаракати Монавия**. Сарфи назар аз пешрафти хоҷагӣ дар нимаи дуюмн асри III аҳволи кишоварзони эронӣ дар Давлати Сосониён хеле вазнин буд. Ба онҳо лозим меомад, ки ба давлат андозҳои гуногуни зиёд бидиҳанд. Ба ин аҳвол гирифтор шудани кишоварзон бо гуноҳи амалдорон низ ба амал меомад. Онҳо бо ҳар роҳу восита аз кишоварзон андози зиёд меситониданд. Аҳли меҳнат аз вазъи вазнини худ норозӣ буд. Аз ҳамин сабаб дар мамлакат ҳаракати халқии зидди табақаҳои доро вусъат ёфт. Ба яке аз чунин ҳаракатҳо Монӣ ном шахс роҳбарӣ мекард. Монӣ аслан аз Байнаннаҳрайн буд. Ӯ бо дар назардошти таълимоти дини зардуштӣ дар бораи муборизаи зиддиҳамдигарии ду қувва - Ҳурмуз - нерӯи некхоҳ ва Аҳриман - нерӯи бадхоҳ, тартиботи мавҷудаи ҷомеаи Сосониёнро зери танқиди сахт гирифт. Монӣ дини давлатии зардуштия ва урфу одатҳои мавҷудаи барои халқ зарарнокро рад намуда, зидди боигарӣ ва коҳинони зардушгӣ баромад мекард. 
Ӯ кӯшиш ба харҷ медод, ки дар асоси динҳои зардуштияю буддоия дини наверо ба вуҷуд оварад, ки ба манфиати халқи заҳматкаш бошад.
Монӣ мардумро ба муборизаи фаъолонаи зидди табақаҳои доро даъват намекард. Ӯ бар он ақида буд, ки инсон бояд аз зиндагии бошукӯҳ даст кашида, хоксорона умр ба сар барад, аз пайи андӯхти сарвату мол нашавад ва дар ин роҳ пуртоқат бошад. Маҳз ба ҳамин восита кас ба мақсадҳои хеш ноил шуда метавонад.
Монӣ ба мақсадаш расида натавонист. Бо амри шоҳ ӯро ба зиндон партофта, соли 276 қатл карданд. Ин қатл холе ваҳшиёна буд. Баҳроми I фармуд, ки аз тани Монии зинда пӯсташро кананд.

Пайвандҳои беруна
-----------------

Давлати Сосониён
**Озодии эътиқод /дин** — ҳуқуқи пайравӣ ва имони ба ҳама гуна дин. Таърихан, маънои ин истилоҳ густариш ёфтааст ва имрӯзҳо озодии эътиқод одатан ҳамчун ҳуқуқи пайравӣ кардан ё пайравӣ накардани ба ягон дин, таблиғи ҷаҳонбинии динӣ ё дигар ҷаҳонбинӣ ва / ё тарғиби радд ё қабули он дарк карда мешавад.

Таърих
------

Форси қадим (асри VI то милод) — Куруш, Ҳиндустони қадим (асри III то милод) — Ашока. Рум — таҳаммулпазирӣ ба онҳое, ки ҳамроҳи худоёни худ ва румӣ эътироф кардаанд.
313 — Фармони Милан[ru]: номае, ки дар он императорҳо Константин ва Литсиниюс дар бораи таҳаммулпазирии динӣ дар қаламрави империяи Рум эълон кардаанд.
пас аз соли 1206 — Ясои Бузурги[ru] Чингизхон, ки дар баробари ғайра дар он таҳаммулпазирии маҳдуди мазҳабӣ ба ӯ эълом шуда буд: ба худоёни худ бовар кардан манъ набуд, аммо дар баробари ин ба Худои ягона бовар кардан лозим буд.
1568 — қонун дар бораи озодии виҷдон ва эътиқод, ки аз ҷониби парлумони Маҷористон дар шаҳри Торда қабул шудааст.

Маркаи почтаи ИМА
1573 — Конфедератсияи Варшава[ru] дар Муштаракулманофеи Лаҳистон-Литва(рус.)тҷк..
1598—1685 — амалкунии фармони Нант[ru] оид ба таҳаммулпазирии динӣ (ба гугенотҳо) дар Фаронса.
1689 — Санади таҳаммулпазирии динӣ[ru] дар Англия.
1789 — Эъломияи ҳуқуқи инсон ва шаҳрванд[ru] дар Фаронса.
1791 — Озодии дин дар ислоҳи якуми Конститутсияи ИМА сабт шудааст.
17 апрели соли 1905 — фармони императорӣ дар бораи таҳкими принсипҳои таҳаммулпазирии динӣ[ru] дар Русия.
17 октябри соли 1906 — Фармони олии шахсии ба Сенат додашуда «Дар бораи тартиби ташаккул ва амали ҷамоаҳои куҳансол ва мазҳабӣ ва ҳуқуқу уҳдадориҳои пайравони созишҳои имони куҳна ва сектантҳое, ки аз православӣ ҷудо шудаанд».
14 декабри соли 1906 — моддаи 185 Кодекси ҷиноятии Империяи Русия, ки барои аз масеҳият дур шудан ба ғайримасеҳӣ ҷазо дода мешуд, бекор карда шуд.
1917 — бекор кардани Палеи сукунат[ru].
1918 — ҷудошавии калисо аз давлат дар Русияи Шӯравӣ (Фармон дар бораи ҷудо кардани калисо аз давлат ва мактаб аз калисо[ru]).

Озодии дин дар ҳуқуқи байналмилалӣ
----------------------------------

Эъломияи ҳуқуқи инсон
Дар замони муосир, он дар системаи муносибатҳои дуҷониба ҳамчун ҳимояи ҳуқуқҳои ақаллиятҳо рушд кард (масалан, ҳимояи ҳуқуқҳои православӣ дар Империяи Усмонӣ бо созишномаҳои он бо Империяи Русия кафолат дода мешуд); дар муносибатҳои бисёрҷониба аз соли 1878
Он дар Эъломияи умумии ҳуқуқи инсон[ru], Паймони байналмилалӣ дар бораи ҳуқуқҳои шаҳрвандӣ ва сиёсӣ[ru], Конвенсияи Аврупо оид ба ҳимояи ҳуқуқҳои инсон ва озодиҳои асосӣ[ru] сабт шудааст.

Эзоҳ
----

1. ↑  Erdélyi Múzeum - 56. kötet, 1994. 3-4.füzet.  epa.oszk.hu. 10 Декабри 2017 санҷида шуд.
2. ↑  Правовое положение старообрядцев в начале XX века
3. ↑  РУКОНТ — Национальный цифровой ресурс
4. ↑  Свобода совести в православном государстве // Программа реформ П. А. Столыпина. Том 1. Документы и материалы. М.: «Российская политическая энциклопедия», 2002.
5. ↑  Берлинский трактат см. ст. V, XXVII, XXXV, ХLIV, LXII

Адабиёт
-------

* *Edge P. W.* Religion and law: an introduction. Aldershot: Ashgate Publishing, 2006. ISBN 0-7546-3047-1, 0-7546-3048-X
**Ҳандасаи мутлақ** (форсӣ: هندسهٔ مطلق‎) ё **ҳандасаи бетараф** — қисми ҳандасаи классикӣ буда, аксиомаҳои ҳандасаи Уқлидусро, ки ба постулати V–уми он вобаста нестанд, дар бар мегирад. 

Ба ибораи дигар,ҳандасаи мутлақ қисми умумии ҳандасаи Уқлидус ва ҳандасаи Лобачевский мебошад. Истилоҳиҳандасаи мутлақ-ро соли 1832 олими маҷористонӣ Янош Боляй пешниҳод кардааст, ҳарчанд ки ӯ рамзҳои махсус таҳиякардаашро чунин номида буд (рамзҳое, ки барои дар як формула муттаҳид намудани ҳандасаи Уқлидус ва ҳандасаи Лобачевский имкон медиҳанд). 28 теоремаи аввали «Усул»-и Уқлидусро баҳандасаи мутлақ мансуб медонанд. Мас. дар секунҷаҳои баробарпаҳлу кунҷҳои назди асос баробаранд; ҳангоми ҳамдигарро буридани ду хатти рост кунҷҳои амудии байни онҳо ба ҳам баробаранд ва ғайра.

Азбаски постулати V-ум хусусиятҳои фазои якҷинсаро муайян мекунад, дарҳандасаи мутлақ мавҷуд набудани он чунин маъно дорад, ки метрикаи фазо муайян карда нашудааст ва аксар теоремаҳои ба андозагирӣ вобаста (мас. теоремаи Пифагор, эквивалентҳои зиёди постулати V) дар Г.м. исботнопазир мебошанд.

Эзоҳ
----

Сарчашма
--------

* Геометрияи мутлақ // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.


|  |  |
| --- | --- |
| ⚙️  Гузариш ба унсури Викидода  Дар феҳристҳои китобшинохтӣ | 
* GND: 4193046-0

 |
**Ҳамидҷон Абдулло́ев** (20 июли 1945, деҳаи Рӯмон, ноҳияи Хуҷанд) — зистшинос, доктори илмҳои биология (1990), профессор (1997), узви вобастаи АИ ҶТ (2001).

Зиндагинома
-----------

Хатмкардаи Институти давлатии педагогии Ленинобод (1966). Ассистенти кафедраи ботаникаи Институти давлатии педагогии Ленинобод (1966 — 67), аспиранти Институти физиология ва биофизикаи рустаниҳои АИ ҶТ ва Институти физикаи биологии АИ СССР (шаҳри Москва, 1967 — 70), ходими хурд (1970 — 73) ва калони илмӣ (1973 — 75), мудири кабинети микроскопи электронии Институти физиология ва биофизикаи рустаниҳои АИ ҶТ (1975 — 79), мудири Озмоишгоҳи генетикаи фотосинтез ва маҳсулнокии рустаниҳо (1980—2003), ҷонишини директор оид ба корҳои илмии Институти физиологияи рустанӣ ва генетикаи АИ ҶТ (2003 — 05). Аз соли 2005 академик-котиби Шуъбаи илмҳои биология ва тибби АИ ҶТ.

Фаъолияти илмӣ
--------------

Абдуллоев олими шинохтаи соҳаи физиологияи рустанӣ, генетика ва селексияи пахта буда, барои омӯзиши генетикаи фотосинтез, коркарди тест-аломатҳои физиологӣ, беҳтар намудани фаъолияти фотосинтез бо мақсади баланд бардоштани ҳосили зироати кишоварзӣ тадқиқот анҷом додааст. Абдуллоев якҷоя бо Ш. Т. Бурнашев чанд навъи зудрас, серҳосил ва ба касалии вилт тобовари пахтаи миёнанахро кашф намудааст («Гулистон», «Гулистон-2», «Шавкат-80»), ки дар хоҷагиҳои пахтакори шаҳри Кӯлоб, ноҳияҳои Данғара, Фархор, Хуросон ва Мир Сайид Алии Ҳамадонӣ кишт мешаванд. Абдуллоев муаллифи 150 таълифоти илмӣ, аз ҷумла як монография, ду шаҳодатнома ва ду патент барои ихтирои навъҳои пахтаи миёнанах аст. Таҳти роҳбарии ӯ 9 нафар рисолаи номзадӣ, 2 нафар рисолаи докторӣ дифоъ намудаанд.

Унвону ҷоизаҳо
--------------

Бо унвони «Арбоби шоистаи илм ва техникаи Тоҷикистон» (1999) сарфароз гаштааст.

Осор
----

* Индексы фотосинтеза в селекции хлопчатника, Д. 2001;
* Методы селекции растений, Д. 2002.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Парвиз Пӯлодӣ** (*Абдулазизов Парвиз Пӯлодович*; 12 декабри 1970, деҳаи Қалъаи Ҳисор, ноҳияи Ҳисор, ҶШС Тоҷикистон) — оҳангсоз, овозхон, ҳунарпешаи театру синамо.

Зиндагинома
-----------

Институти киною театри ба номи М. Шепкини шаҳри Маскавро соли 1992 ба итмом расондааст. Солҳои 1992—2010 ҳамчун актёри Театри давлатии ҷавонони ба номи М. Воҳидов, коргардони идораи драмавии телевизиони тоҷик, овозхони ансамбли давлатии рақсии «Лола», овозхони ансамбли «Сипар»-и Вазорати корҳои дохилии ҷумҳурӣ, овозхони Филармонияи халқии ноҳияи Ҳисор заҳмат кашидааст. Солҳои 2010—2014 мудири шуъбаи фарҳанги ноҳияи Ҳисор буд. Чун овозхон «Дӯст медорам туро», «Ассалом», «Ишқи аввал», «Бори ғам», «Арӯсӣ», «Модар», «Ватан», «Ман чаро дил ба ту додам», «Ту куҷоӣ», «Омадам» барин сурудҳои дилнишин ба хидмат овардааст. Бисёр сарояндагони касбию ҳаваскор дар ҳавои оҳангҳояш таронаҳо замзама мекунанд. Дар спектакли театрҳо нақш бозида, ҷаҳони қаҳрамононашро хуб мекушод. Аз истеъдодаш дар студияю ширкатҳои филмбарории Русия ва Қазоқистон борҳо истифода шудааст.

Ҷоизаҳо
-------

Бо медали «Хидмати шоиста» шарафёб гардидааст.

Эзоҳ
----

1. ↑  *Дарья Ефремова.* Открыть The Doors: американские иконы, русская баба и норвежский аутсайдер(рус.). *Известия* (26 августи 2022). 26 августи 2022 санҷида шуд.
2. ↑  "Лена и справедливость": необычный портрет российской провинции (ru-RU). *Профиль*. 26 августи 2022 санҷида шуд.
3. ↑  *Sputnik Таджикистан.* Таджикский актер сыграл главную роль в новой российской комедии: видео(рус.). *Sputnik Таджикистан* (20220825T1945+0500). 26 августи 2022 санҷида шуд.
4. ↑  *Кондрашов Александр.* Люди добрые - Статьи - Литературная газета. *www.lgz.ru*. 26 августи 2022 санҷида шуд.

Адабиёт
-------

* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Фейсбук
* Инстаграм

 |
| Вебгоҳҳои мавзӯъӣ | 
* Бонки Иттилоотии Интернетии Филмҳо
* Кинопоиск

 |
**Возеҳ** (форсӣ: واضح‎), **Мирзо Мубораккулоҳи Соваҷӣ** (1649—1716, Деҳлӣ) — адиб, муфассир ва давлатмарди форсизабони Ҳиндустон.

Зиндагинома
-----------

Гузаштагони Возеҳ аз шаҳри Соваи Эрон ба Ҳиндустон рафта, дар дарбори шоҳони ин кишвар хидмат мекарданд ва ба унвону мансабҳои давлатӣ соҳиб гашта буданд. Возеҳ ҳам дар ибтидо кори аҷдодашро идома бахшид, вале дар охири умр аз хидмат истеъфо дода, ба равияи тасаввуфии нақшбандия гаравид.

Эҷодиёт
-------

Чун шоиру адиб пуркору сермаҳсул буда, дар аксари анвои шеъри форсии тоҷикӣ — ғазал, қасида, рубоӣ, қитъа ва ғ. асарҳо офаридааст, ки дар девоне фароҳам омадаанд. Бо номи «Кашфи тариқ» маҷмӯаи рубоиёташро (762 рубоӣ) тартиб дода буд. Мавзӯи рубоиёти Возеҳ ишқу муҳаббат, ишқу вафо, ирфону тасаввуф, панду андарз ва ғ. мебошанд. Дар ғазал аз пайравони Соиб буда, дар баъзе шеърҳояш аз ӯ бо эҳтиром ёд кардааст. Муаллифи маснавиҳои «Миръоти дидор» (дар пайравии «Махзану-л-асрор»-и Низомӣ), «Каманди ваҳдат» (дар ҷавоби «Силсилату-з-заҳаб»-и Абдурраҳмони Ҷомӣ), «Асрори маснавӣ» (дар пайравии «Маснавии маънавӣ»-и Ҷалолуддини Румӣ), «Нағмаву шеван» (ҷавобия ба «Налу Даман»-и Файзии Даканӣ) ва ғ. мебошад. Ҳамчун офарандаи осори мансури арзишманде ҳам шуҳрат дорад. Таърихи ҳукмронӣ ва воқеоти замони баъзе шоҳзодагони хонадони Темуриёни Ҳиндро (то соли 1714) дар «Таърихи Иродатхон» сабт кардааст (нашр-Лоҳур, 1971; тарҷума ба урду — 1317 ҳ. қ.; тарҷума ба англисӣ — 1786). «Панҷ руқъа» дар жанри номанигорӣ нигошта шуда, номаҳои ошиқ ба маъшуқро дар насри маснӯи муншиёна фаро мегирад. Рисолаи "Калимоти олийёт (ё «Калимоти таййиба»), дар шарҳи рубоиёти худаш ва таҳрири мансури «Вомиқу Азро» низ аз намунаҳои осори мансури Возеҳ мебошанд. Осори Возеҳ дар куллиёте ҷамъоварӣ шудаанд, ки дар китобхонаи Солорҷанги Ҳайдарободи Дакан таҳти шумораи 2048 маҳфуз аст. Як нусхаи девони ашъораш таҳти шумораи 2049 ва нусхаи дигараш таҳти шумораи 855 дар китобхонаи Осафияи Ҳинд нигоҳдорӣ мешаванд.

Эзоҳ
----

Адабиёт
-------

* Ғаффоров А. Возеҳ // Энциклопедияи адабиёт ва санъати тоҷик. Ҷ. 1. Д. 1988;
* دانشنامۀ ادب فارسی. ادب فارسی در شبه قاره،(هند، پاکستان، بنگلديش)،جلد چهارم، بخش 3. تهران، 1380 هـ. ش.
* سیید عبدالوهاب افتخاربخارئ دهلوی. تذکرۀ بی نظیر. تهران، 1390 هـ. ش.ر

Сарчашма
--------

* Возеҳ / Ш. Муҳаммадиев // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Ҳамид Маҷидов** (15 июли 1946, деҳаи Истонӣ, ноҳияи Ҳисор) — доктори илмҳои техникӣ (1992), профессор (1994), Арбоби илм ва техникаи Тоҷикистон (1998).

Зиндагинома
-----------

Соли 1966 факултаи физикаю математикаи Донишкадаи давлатии омӯзгории ш. Душанбе ба номи Т. Г. Шевченкоро ба итмом расонда, дар аспирантураи ҳамин боргоҳи илму маърифат таҳсилро идома дод. Солҳои 1970—1987 ба сифати ассистент, муаллими калон, дотсент, 1987—1994 мудири кафедраи физикаи умумии Донишгоҳи давлатии омӯзгории Тоҷикистон ба номи Садриддин Айнӣ, 1994—1999 ноиби ректор оид ба таълиму илми Донишгоҳи давлатии тиҷорати Тоҷикистон, 1999—2007 декани факултаи тиҷорат ва гумруки Донишгоҳи давлатии тиҷорати Тоҷикистон, 2008—2009 сардори Депортаменти таълим, 2010—2012 мудири кафедраи математикаи олӣ ва фанҳои табиатшиносии ҳамин донишгоҳро ба уҳда дошт. Аз соли 2013 профессор-мушовири ҳамин кафедра мебошад.

Фаъолияти илмӣ
--------------

Бобати гармигузаронии эфирҳои мураккаби кислотаю сирко дар фишор ва ҳароратҳои баланд, хосиятҳои гармо-физикии системаҳои донагӣ барои тақсим намудани сӯзишвориҳои моеъи яктаркиба истифодашаванда таҳқиқот анҷом дода, барои ченкунии хосиятҳои гармо-физикии моддаҳо дастгоҳи таҷрибавӣ ихтироъ намуда-аст. Бо ибтикораш лабораторияи илмӣ-таҳқиқотии физикаи гармо ва физикаи молекулавӣ таъсис ёфта, баробари таҳқиқи хосиятҳои гармо-физикии ҷисмҳои сахт, моеъ ва газҳо ҳамчун мактаби омодасозии физикҳои ватанӣ шуҳрат ёфт. Теъдоди таълифоташ аз 200 мегузарад.

Осор
----

* Супоришҳо барои кори мустақилона аз физикаи молекулӣ. — Д. 1989;
* Асосҳои физикаи гармӣ. Васоити таълимӣ. — Д. 2001;
* Асосҳои физикаи квантӣ. — Д. 2002;
* Асосҳои механика, физикаи молекулӣ ва термодинамика. — Д. 2004;
* Консепсияҳои табиатшиносии муосир. — Д. 2007;
* Физика. Маҷмӯаи масъалаҳо ва намунаи ҳалли онҳо. — Д. 2007;
* Физика. — Д. 2008;
* Оптика ва физикаи квантӣ. Нишондоди методӣ. — Д. 2008;
* Электромагнитизм, оптика ва физикаи квантӣ. — Д. 2009;
* Газҳои реалӣ, моеъҳо ва ҷисмҳои сахт. — Д. 2010.

Эзоҳ
----

1. ↑  Арбобони илми тоҷик (асри ХХ-аввали асри ХХI) / Муаллиф-мураттиб Ёрмуҳаммади Сучонӣ. — Душанбе, 2017. — С. 331.

Пайвандҳо
---------

* Энсиклопедияи Донишгоҳи давлатии омӯзгории Тоҷикистон ба номи С. Айнӣ
**Воизӣ** (форсӣ: واعظی‎), **Ҳаким Абубакр ибни Муҳаммади Балхӣ** — шоири форс-тоҷик (асри 12).

Зиндагинома
-----------

Аз шоирони Хуросон аст. Дар манбаъҳои адабӣ («Лубобу-л-албоб») ба унвони «Ҳаким» ёд шудаст. Дар замони оли Салчуқ зиста ва ба зуҳду вараъ ва ашъори ситоишии мазҳабӣ шуҳрат доштааст. Аз тахаллусаш бармеояд, ки ба ваъз гуфтан низ машғул будааст. Ба мавзӯъҳои динӣ — тавҳид, ваҳдати вуҷуд, фазилатҳои Пайғамбари ислом ва хислату аъмоли саҳобагон таваҷҷуҳ доштааст. Қасидаи тавҳидии зерин аз ӯст:

> Не аз Зуҳал бадию на некӣ зи Муштарӣ,   
> 
> Ҳаст ин ҳама зи Довару нек аст доварӣ.  
> 
> Ҳар неку бад ки ҳаст, зи тақдиру ҳукми ӯст,  
> 
> Н-аз даври дойирасту на аз чархи чанбарӣ.  
> 
> Андӯҳу ранҷу роҳату шодию иззу зул (л),  
> 
> Ранҷу анову фоқаву молу тавонгарӣ.  
> 
> Бахти ҷавону давлати масъуду рӯзи саъд,  
> 
> Бадбахтию балову анову бадахтарӣ.  
> 
> Аз разму адли Ҳақ шумар, аз худ мадон ту, то  
> 
> Номи ҳаво зи номаи аъмол бистарӣ.
> 
>

Эзоҳ
----

Адабиёт
-------

* محمد عوفی. لباب الا لباب. تهران. ۱۳۳۵

Сарчашма
--------

* Воизӣ / Ш. Муҳаммадиев // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.